cyanic-selkie/wikianc huggingface dataset:
দ্য ওয়ার্ল্ড ফ্যাক্টবুক
দ্য ওয়ার্ল্ড ফ্যাক্টবুক (আইএসএসএন ১৫৫৩-৮১৩৩; সিআইএ ওয়ার্ল্ড ফ্রাক্টবুক নামেও পরিচিত) হলো যুক্তরাষ্ট্রের সেন্ট্রাল ইন্টিলিজিন্স এজেন্সি কর্তৃক প্রণীত একটি গবেষণাভিত্তিক রেফারেন্স বই যা বাৎসরিকভাবে বিশ্বের রাষ্ট্রসমূহের গবেষণামূলক বিভিন্ন তথ্য ধারণ করে। এর সরকারি প্রিন্ট সংস্করনটি জাতীয় তথ্য সেবা ও সরকারি প্রিন্টিং অফিস কর্তৃক সরবরাহ করা হয়। অন্যান্য কোম্পানি যেমন স্কাইহর্স পাবলিশিংও কাগজে প্রিন্ট সংস্করণ সরবরাহ করে থাকে। ফ্যাক্টবুকটি ওয়েবসাইট আকারেও পাওয়া যায় যা প্রতি সপ্তাহেই হালনাদাগ করা হয়ে থাকে। অফলাইন সংস্করনে ব্যবহারের উপযোগী ডাউনলোডেবল সংস্করন পাওয়া যায়। এটি একটি দেশের দুই থেকে তিন পাতার একটি জনমিতি, ভূগোল, যোগাযোগ, সরকার, অর্থনীতি এবং সামরিকসহ ২৬৭টি বিষয়ের উপর তথ্য সরবরাহ করে থাকে যার মধ্যে রয়েছে যুক্তরাষ্ট্র কর্তৃক স্বীকৃত রাষ্ট্র, এর উপর নির্ভরশীল বিশ্বের বিভিন্ন অংশ সমূহ।
ওয়ার্ল্ড ফ্যাক্টবুক সাধারণ সিআইএ কর্তৃক এর বিভিন্ন অঙ্গসংগঠন ও সরকারি বিভিন্ন সংস্থাকর্তৃক ব্যবহারের উপযোগী করে তাদের রচনাশৈলী অনুসরণ করে তৈরি করা হয়। যাইহোক, এটি অধিকাংশ সময়ই বিভিন্ন গবেষণা বা গবেষণামূল নিবন্ধ রচনায় ব্যবহৃত হয়ে থাকে। যুক্তরাষ্ট্রের আইন অনুসারে যেহেতু এটি সরকার কর্তৃক প্রস্তুতকৃত সেহেতু এটি মার্কিন যুক্তরাষ্ট্রে পাবলিক ডোমেইনে প্রকাশ করা হয়।
রসুনের চাটনি
রসুনের চাটনি বা রসুন চাটনি হল তাজা রসুন, জিরা, আদা কুচি, চিনি ও লবণ এবং কাঁচা/শুকনো মরিচ দিয়ে তৈরি একপ্রকার চাটনি যা ভারতীয় উপমহাদেশ থেকে উৎপন্ন হয়েছে।    উপাদান হিসাবে এতে মাঝে মাঝে ধনেপাতা, টমেটো বাটা, হলুদ গুঁড়ো, শুকনো বা তাজা নারিকেল, চীনাবাদাম, এবং  তেঁতুলও  ব্যবহার করা হয়।   এটি ভেজা এবং শুকনো দুই ভাবেই প্রস্তুত করা হয়। ভেজা চাটনি তাজা নারিকেল বা সমজাতীয় কিছু দিয়ে তৈরি করা হয় এবং সাধারণত প্রস্তুত হওয়ার সাথে সাথেই পরিবেশন করা হয়। রাজ্যভেদে ভারতে এটি লাহসুন চাটনি, লাহসুন কি চাটনি, লেহসুন চাটনি, বেলুলি চাটনি ইত্যাদি বিভিন্ন নামে পরিচিত।
শুকনো চাটনি
বেশিরভাগ শুকনো চাটনিই হল বিভিন্ন প্যাকেট এবং বয়ামে সংরক্ষিত শুকনো একটি বাণিজ্যিক পণ্য। ঘরে তৈরি শুকনো রসুনের চাটনি বোতলে সংরক্ষণ করা যায় এবং চার সপ্তাহ পর্যন্ত তা ভালো থাকে। ফ্রিজে রাখলে তা ছয় মাস পর্যন্ত সংরক্ষিত রাখা যায়। এটি শুকনো বা দধিছানা, ঘোল কিংবা উদ্ভিজ্জ তেলের সাথে মিশিয়ে খাওয়া হয়। সংরক্ষণ বা তদ্রূপ উদ্দেশ্যে কখনও কখনও গুঁড়ো আকারেও রসুনের চাটনি প্রস্তুত করা হয়।
পরিবেশন
রসুনের চাটনি ভারতের মহারাষ্ট্র, গুজরাত, পাঞ্জাব, রাজস্থান , উত্তর কর্ণাটক এবং পাকিস্তানের বহু বাড়িতে রান্নার জন্য ব্যবহৃত হয়। এটি পরোটা কিংবা গরম খিচুড়ির সঙ্গে পরিবেশন করা যায়।
২০১৬ দক্ষিণ এশীয় গেমসে টেবিল টেনিস
২০১৬ দক্ষিণ এশীয় গেমসে ৬ ফেব্রুয়ারি থেকে ১০ ফেব্রুয়ারি পর্যন্ত, ভারতের গুয়াহাটিতে টেবিল টেনিস প্রতিযোগিতা অনুষ্ঠিত হয়। এতে ভারত ৭ টি স্বর্ণ পদক ৭টিই ভারত অর্জন করে।
চেং হো
চেং হো (১৩৭১– ১৪৩৩ বা ১৪৩৫) ছিলেন একজন চীনা হুই মুসলিম, যিনি ছিলেন একাধারে রাজ নপুংসক, নাবিক, পরিব্রাজক, কূটনীতিবিদ ও নৌসেনাপতি। তিনি ১৪০৫ হতে ১৪৩৩ এর মধ্যে দক্ষিণ-পূর্ব এশিয়া, দক্ষিণ এশিয়া, মধ্যপ্রাচ্য, সোমালিয়া ও সোয়াহিলি উপকূলে ভ্রমণ করেন, যা একত্রে "চেং হো-র ভ্রমণ" নামে পরিচিত। ইয়োংল সম্রাটের প্রিয়পাত্র হওয়ার সুবাদে, যার সিংহাসন আরোহণে তিনি সহায়তা করেন, চেং হো সাম্রাজ্যে উচ্চাসন লাভ করেন এবং সাম্রাজ্যের দক্ষিণ রাজধানী নানচিঙের শাসক হিসেবে নিযুক্ত হন। তার ভ্রমণগুলো বহুদিন আনুষ্ঠানিক চৈনিক ইতিহাসে অবহেলিত ছিল কিন্তু ১৯০৪ সালে লিয়াং ছিহাও এর "আমাদের দেশের মহান নাবিক চেং হো-র জীবনী" গ্রন্থটি প্রকাশিত হওয়ার পর চীন ও বর্হিবিশ্বে তিনি পরিচিতি পান। এর কিছুদিন পরই শ্রীলংকায় তার রেখে যাওয়া একটি ত্রিভাষিক স্তম্ভ পাওয়া যায়।
প্রারম্ভিক জীবন ও পরিবার
চেং তিনি চীনের মিং রাজবংশের সময় ইউনানের কুনমিংয়ের কুনইয়াং-এর একটি মুসলিম পরিবারে মা হি (馬和) জন্মগ্রহণ করেন। তার এক বড় ভাই ও চার বোন ছিল।
চেং তার ধর্মীয় বিশ্বাস তার প্রাপ্তবয়স্কঅবস্থায় সর্বগ্রাসী এবং সারগ্রাহী হয়ে ওঠে।
এন এম জিয়াউল আলম
এন এম জিয়াউল আলম একজন বাংলাদেশী উচ্চপদস্থ সরকারী কর্মকর্তা যিনি তথ্য ও যোগাযোগ প্রযুক্তি বিভাগের সিনিয়র সচিব হিসেবে দায়িত্ব পালন করেছেন। ২০১৮ সালে কারিগরি ক্ষেত্রে দলগত শ্রেণিতে জনপ্রশাসন পদকে ভূষিত হন। এর আগে তিনি মন্ত্রিপরিষদ বিভাগের সচিব (সমন্বয় ও সংস্কার) হিসেবে দায়িত্ব পালন করেছেন।
শিক্ষাজীবন
এন এম জিয়াউল আলম চট্টগ্রাম বিশ্ববিদ্যালয় থেকে উদ্ভিদবিজ্ঞান বিভাগ থেকে বিএসসি (অনার্স) এবং এমএসসি ডিগ্রি অর্জন করেন। তিনি ২০০৬ সালে ব্র্যাক বিশ্ববিদ্যালয় থেকে গভর্নেন্স অ্যান্ড ডেভেলপমেন্ট থেকে ২য়বার মাস্টার্স ডিগ্রি অর্জন করেন।
কর্মজীবন
৩০ জানুয়ারি ২০১৯ তারিখে মন্ত্রিপরিষদ বিভাগ হতে তথ্য ও যোগাযোগ প্রযুক্তি বিভাগের সচিব হিসেবে নিয়োগ দেয়া হয়। তিনি বাংলাদেশ ইমিগ্রেশন ও পাসপোর্ট অধিদপ্তরের মহাপরিচালক, সিলেট বিভাগের বিভাগীয় কমিশনার, খুলনা জেলার জেলা প্রশাসক ও জেলা ম্যাজিস্ট্রেট সহ বাংলাদেশ সরকারের একাধিক মন্ত্রণালয়ের বিভিন্ন বিভাগে দায়িত্ব পালন করেন। তিনি ১৯৮৬ সালে সহকারী কমিশনার হিসাবে বাংলাদেশ সিভিল সার্ভিস (প্রশাসন) ক্যাডারে ১৯৮৪ ব্যাচে কর্মজীবন শুরু করেন।  তিনি প্রথম শ্রেণীর ম্যাজিস্ট্রেট, সহকারী কমিশনার (ভূমি), উপজেলা নির্বাহী অফিসার, অতিরিক্ত জেলা প্রশাসক, অতিরিক্ত জেলা ম্যাজিস্ট্রেট হিসেবে মাঠ প্রশাসনে দায়িত্ব পালন করেছেন। এছাড়া তিনি সিনিয়র সহকারী সচিব, উপসচিব, যুগ্মসচিব হিসেবে বিভিন্ন মন্ত্রণালয় / বিভাগে দায়িত্ব পালন করেন। আলম ২০০৭ সালে বাংলাদেশ থেকে পোশাক রফতানির বিষয়ে বাংলাদেশ ও ভারতের মধ্যে বাণিজ্য চুক্তি স্বাক্ষরকরণে কাজ করেন।
সম্মাননা
২০১২ সালে সিলেট বিভাগের ডিজিটালাইজেশন কার্যক্রমে অবদানের জন্য বাংলাদেশ সরকার তাকে 'ইনোভেশন অ্যাওয়ার্ড' নামে জাতীয় পুরস্কার ও ২০১৩ সালে তিনি জনপ্রশাসন মন্ত্রণালয় থেকে জনপ্রশাসন পদকে ভূষিত করে।
থানা ভবন
থানা ভবন ভারতের উত্তরপ্রদেশের শামলী জেলার একটি ছোট শহর। কথিত আছে, দেবী ভবন মন্দিরের নাম থেকে থানা ভবন নামটির উদ্ভব হয়েছে। এটি দিল্লি থেকে প্রায় ১২০ কিলোমিটার (৭৫ মাইল) দূরে দিল্লি–সাহারানপুর মহাসড়ক এনএইচ ৭০৯বি-তে অবস্থিত।
বর্ণনা
এই শহরটি ১৭টি ওয়ার্ডে বিভক্ত। প্রতি পাঁচ বছর পর পর এখানে সিটি নির্বাচন অনুষ্ঠিত হয়। ২০১১ সালের আদমশুমারি অনুযায়ী, এখানের জনসংখ্যা ১২,১১০। যার মধ্যে পুরুষ ৬৫৯৪ এবং মহিলা ৫৫১৬। স্বাক্ষরতার হার ৬৬.৮৩%। তফসিলি জাতির সংখ্যা ৮.৪১%। এ শহরের উল্লেখযোগ্য ব্যক্তিবর্গের মধ্যে রয়েছেন আশরাফ আলী থানভী ও ইহতিশামুল হক থানভি।
সাবা করিম
সৈয়দ সাবা করিম (साबा करीम; জন্ম: ১৪ নভেম্বর, ১৯৬৭) বিহারের পাটনা এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার, প্রশাসক ও ধারাভাষ্যকার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বাংলা ও বিহার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন সাবা করিম।
প্রথম-শ্রেণীর ক্রিকেট
১৯৮২-৮৩ মৌসুম থেকে ২০০০-০১ মৌসুম পর্যন্ত সাবা করিমের প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে নিয়মিতভাবে রান সংগ্রহ করেছেন। ১৯৯৪-৯৫ মৌসুম পর্যন্ত বিহার দলের অন্যতম চালিকাশক্তিতে পরিণত হয়েছিলেন। বাংলা দলে চলে আসার পরপরই দল নির্বাচকমণ্ডলীর দৃষ্টি তার প্রতি নিবদ্ধ হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও চৌত্রিশটি একদিনের আন্তর্জাতিকে অংশগ্রহণ করেছেন সাবা করিম। ১০ নভেম্বর, ২০০০ তারিখে ঢাকায় স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, টেস্ট অভিষেকের পূর্বেই ২৩ জানুয়ারি, ১৯৯৭ তারিখে ব্লুমফন্তেইনে স্বাগতিক দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ৩০ মে, ২০০০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ ওডিআইয়ে অংশ নেন তিনি।
১৯৮৯ সালে অনেকটা বিস্ময়করভাবেই ওয়েস্ট ইন্ডিজ গমনার্থে ভারত দলে অন্তর্ভুক্ত করা হয়েছিল। তবে, সংরক্ষিত উইকেট-রক্ষক হিসেবে তাকে কোন আন্তর্জাতিক খেলায় অংশগ্রহণের সুযোগ দেয়া হয়নি। কিছুকাল তিনি পর্দার আড়ালে চলে যান। তবে, ১৯৯৬ সালে দক্ষিণ আফ্রিকায় সফরকারী ভারত দলে তাকে নিয়ে আসা হয়। স্ট্যান্ডার্ড ব্যাংক সিরিজে নয়ন মোঙ্গিয়া’র স্থলাভিষিক্ত হন। অভিষেক খেলাতেই ৫৫ রান সংগ্রহ করেন। পরবর্তীতে এটিই তার সেরা ব্যক্তিগত ইনিংস হিসেবে রয়ে যায়। এরপরের খেলায় করেন ৩৮ রান। কিন্তু, পরবর্তী আট ইনিংসে তিনি সবমিলিয়ে মাত্র ৪৯ রান যুক্ত করতে পেরেছিলেন।
টেস্ট অভিষেক
মে, ২০০০ সালে ঢাকায় অনুষ্ঠিত এশিয়া কাপে অংশ নেন। বাংলাদেশের বিপক্ষে সীমিত ওভারের খেলায় অনিল কুম্বলে’র বল আটকানোকালে ডান চোখে আঘাত পান। এরফলে, তার চোখে অস্ত্রোপচার করতে হয় ও তার খেলোয়াড়ী জীবনে বিঘ্ন ঘটায়। তাসত্ত্বেও, নভেম্বর, ২০০০ সালে একই প্রতিপক্ষের বিপক্ষে একমাত্র টেস্ট খেলায় অংশ নেন।
প্রশাসনে অংশগ্রহণ
ক্রিকেট খেলা থেকে অবসর গ্রহণের পর ধারাভাষ্যকর্মের সাথে যুক্ত হন। টেলিভিশনে ধারাভাষ্য দিতেন ও সেপ্টেম্বর, ২০১২ সালে জাতীয় দল নির্বাচক হিসেবে তাকে মনোনীত করা হয়। টিস্কো’র কর্পোরেট কমিউনিকেশনস ডিভিশনে কাজ করছেন।
১ জানুয়ারি, ২০১৮ তারিখে বিসিসিআই কর্তৃক জেনারেল ম্যানেজার, ক্রিকেট অপারেশন্স পদে তাকে নিযুক্ত করা হয়। ক্রিকেটের বিভিন্ন বিভাগে কৌশলগত নির্দেশনা, পরিকল্পনা বাস্তবায়ন, অর্থ বরাদ্দ, খেলা চলাকালীন সিদ্ধান্ত গ্রহণ ও অভিযোগ পর্যবেক্ষণ, মাঠের মানদণ্ড নিরূপ, ঘরোয়া প্রকল্পের প্রশাসনিক দিকে নজর দেয়া তার প্রধান কাজ ছিল। এ পদের জন্যে সাবা করিম ছাড়াও ভেঙ্কটেশ প্রসাদ আবেদন করেছিলেন।
২৭ সেপ্টেম্বর, ২০১২ তারিখে পূর্ব অঞ্চলের জন্যে জাতীয় দল নির্বাচক হিসেবে তাকে মনোনয়ন দেয়া হয়।
ব্যক্তিগত জীবনে বিবাহিত তিনি। ফিদেল সাবা নামীয় তার এক সন্তান রয়েছে। জানুয়ারি, ২০২০ সালে এক নারীকে হোন্ডা জাজে আহত করে।
মধ্য এশিয়া
framed|মধ্য এশিয়ার মানচিত্র; তিনটি সম্ভাব্য সীমানা দেখানো হয়েছে। thumbnail|326px|বিশ্বের মানচিত্রে মধ্য এশিয়ার অবস্থান মধ্য এশিয়া (Central Asia) এশিয়া মহাদেশের একটি বিশাল ভূ-বেষ্টিত অঞ্চল। অঞ্চলটির সীমানার অনেকগুলি সংজ্ঞা আছে, যার কোনটিই পুরোপুরি সর্বজনগৃহীত নয়। ঐতিহাসিকভাবে অঞ্চলটি বিভিন্ন যাযাবর জাতি ও সিল্ক রোডের সাথে সম্পর্কিত। ফলে অঞ্চলটি ইউরোপ, মধ্যপ্রাচ্য, দক্ষিণ এশিয়া ও পূর্ব এশিয়ার বিভিন্ন জাতি, দ্রব্য ও সাংস্কৃতিক ধারণাসমূহের আদানপ্রদানের অঞ্চল হিসেবে কাজ করেছে। মধ্য এশিয়ার দেশগুলির মধ্যে আছে কাজাখস্তান, তুর্কমেনিস্তান, উজবেকিস্তান, কিরগিজস্তান, তাজিকিস্তান, এবং অন্যান্য ছোট ছোট রাষ্ট্র যেমন - আজারবাইজান (কাস্পিয়ান সাগরের অপর পাড়ে অবস্থিত)। ভূ-রাজনৈতিক দিক থেকে আফগানিস্তান ও পাকিস্তানকেও অনেক সময় এর অন্তর্ভুক্ত করা হয়।
ইজ দেয়ার এনিবডি আউট দেয়ার? দা ওয়াল লাইভ ১৯৮০–৮১
'ইজ দেয়ার এনিবডি আউট দেয়ার? দা ওয়াল লাইভ ১৯৮০–৮১' ব্রিটিশ রক সঙ্গীত দল পিংক ফ্লয়েডের একটি সরাসরি অ্যালবাম। এটি লন্ডনের আর্লস কোর্টে ১৯৮০ সালের আগস্ট এবং ১৯৮১ সালের জুনে সরাসরি পরিবেশনার নির্বাচিত ট্র্যাক সহ জেমস গার্থির প্রযোজনা ও প্রকৌশল তত্বাবধানে দ্য ওয়াল অ্যালবামের সমর্থনে একটি সরাসরি উপস্থাপনা। অ্যালবামটি প্রথমে ইএমআই রেকর্ডস থেকে ২৩ মার্চ ২০০০ সালে নেদারল্যান্ডসে, এবং ২৭ মার্চ যুক্তরাজ্যে সীমিত সংস্করণে প্রকাশিত হয়েছিল। পরবর্তীতে ২০০০ সালে ১৮ এপ্রিল মার্কিন যুক্তরাষ্ট্র এবং কানাডায় সাধারণ বিতরণের জন্য কলম্বিয়া রেকর্ডস কর্তৃক পরিবেশিত হয়েছিল।
অনুষ্ঠানের প্রথমার্ধ জুড়ে মঞ্চে একটি প্রাচীর নির্মাণ দেখানো হয়। একবার সম্পূর্ণ হয়ে গেলে, ব্যান্ডের সদস্যরা প্রাচীরের সামনে, উপরে, এমনকি পেছনে পরিবেশন করে। অ্যালবামের শিল্পকর্মে একটি কালো দেয়ালের সামনে ব্যান্ডের চার সদস্যের লাইফ-মাস্ক প্রদর্শিত হয়েছে। "ইন দ্য ফ্লেশ" গানের সময় "প্রতিনিধি ব্যান্ড" মুখোশগুলি পরেছিলেন। "গুডবাই ব্লু স্কাই" এবং "রান লাইক হেল" গানের অংশগুলি ১৯৮৭ সালের ১৭ জুন অনুষ্ঠান থেকে নেওয়া হয়েছিল, যেটি ছিল ২০০০ সালে লাইভ এইট কনসার্টে পরিবেশিত পিংক ফ্ল য়েডের চার সদস্যের একত্রে সর্বশেষ শেষ পরিবেশনা।
২০১২ সালের ফেব্রুয়ারিতে "দ্য ওয়াল''-এর "এমারশন" বক্সসেট সংস্করণের অংশ হিসাবে অ্যালবামটি পুনরায় প্রকাশ করা হয়েছিল।
সালমান রুশদিকে ছুরিকাঘাত
ভারতীয় বংশোদ্ভূত ব্রিটিশ-আমেরিকান লেখক সালমান রুশদিকে ২০২২ সালের ১২ই আগস্ট মার্কিন যুক্তরাষ্ট্রের নিউ ইয়র্কের চৌতাকুয়ায় চৌতাকুয়া ইনস্টিটিউশনে একটি প্রকাশ্য বক্তৃতায় একাধিকবার ছুরিকাঘাত করা হয়েছিল।
সালমান রুশদিকে হেলিকপ্টারে করে পেনসিলভানিয়ার ইরি নিকটস্থ হাসপাতালে নিয়ে যাওয়া হয়েছিল, এবং ঘটনাস্থল থেকে সন্দেহভাজন হামলাকারী হাদি মাতারকে গ্রেফতার করা হয়েছিল।   সিটি অব অ্যাসাইলামের সহ-প্রতিষ্ঠাতা হেনরি রিস একজন ইন্টারভিউয়ার হিসেবে মঞ্চে ছিলেন এবং আক্রমণের সময় মাথায় সামান্য আঘাত পান।
সালমান রুশদির প্রতিনিধি অ্যান্ড্রু ওয়াইলি ১২ই আগস্ট সন্ধ্যায় বলেছিলেন যে রুশদি ভেন্টিলেটরে রয়েছেন এবং কথা বলতে পারছেন না। তার আঘাতের পরিমাণ সম্পর্কে মন্তব্য করে, অ্যান্ড্রু ওয়াইলি বলেছিলেন যে রুশদি সম্ভবত লিভারের ক্ষতি ও এক বাহুতে স্নায়ু বিচ্ছিন্ন হওয়ার পাশাপাশি একটি চোখের দৃষ্টিশক্তি হারিয়েছেন।
পটভূমি
সালমান রুশদির চতুর্থ উপন্যাস দ্য স্যাটানিক ভার্সেস ১৯৮৮ সালে প্রকাশের পর সমালোচকদের প্রশংসা ও বিতর্ক উভয়ই অর্জন করেছিল। ইরানের সর্বোচ্চ নেতা আয়াতুল্লাহ রুহুল্লাহ খোমেইনী ১৯৮৯ সালে সালমান রুশদির হত্যার আহ্বান জানিয়ে একটি ফতোয়া জারি করেন,  সালমান রুশদি কয়েক বছর ধরে আত্মগোপনে থাকতে বাধ্য হন। ছুরিকাঘাতের আগের বছরগুলোতে, সালমান রুশদি কোনো বিশেষ নিরাপত্তা ছাড়াই ভ্রমণ করেছিলেন এবং চৌতাকুয়া উৎসব যেখানে তিনি কথা বলছিলেন, সেটি একটি "অভিগম্য" ও "নিশ্চিন্ত পরিবেশের" জন্য পরিচিত ছিল।
সন্দেহভাজন
সন্দেহভাজন ব্যক্তিকে পুলিশ নিউ জার্সির ফেয়ারভিউয়ের ২৪ বছর বয়সী হাদি মাতারকে শনাক্ত করেছে। তিনি শিয়া ধর্মতান্ত্রিক ইরানী সরকারের সমর্থনে মতামত প্রকাশ করেছেন বলে জানা গেছে। তদন্তটি ফেডারেল ব্যুরো অব ইনভেস্টিগেশন ও চৌতাকুয়া কাউন্টির জেলা অ্যাটর্নির সহায়তায় নিউ ইয়র্ক রাজ্য পুলিশ দ্বারা পরিচালিত হচ্ছে।
হাদি মাতার লেবানীয় বংশোদ্ভূত এবং তার সামাজিক যোগাযোগ মাধ্যম ইসলামিক রেভল্যুশনারি গার্ড কর্পসকে সমর্থনের ইঙ্গিত প্রদান করে। তিনি একজন নিহত হিজবুল্লাহ জঙ্গির নাম ব্যবহার করে একটি জাল ড্রাইভিং লাইসেন্স বহন করছিলেন।
হাদি মাতারের বিরুদ্ধে খুনের চেষ্টা ও হামলার অভিযোগ আনা হয়েছে এবং জামিন ছাড়াই রিমান্ডে নেওয়া হয়েছে।
প্রতিক্রিয়া
পেন আমেরিকার সিইও মন্তব্য করেছেন, "আমরা সাম্প্রতিক সময়ে মার্কিন যুক্তরাষ্ট্রে একটি সাহিত্য অনুষ্ঠানে একজন লেখকের উপর জনসাধারণের সহিংস আক্রমণের তুলনামূলক কোনও ঘটনা ভাবতে পারি না।" দ্য নিউ ইয়র্ক টাইমস প্রতিবেদন তৈরি করেছিল, যে ঘটনাটি "সাহিত্য জগতের মধ্যে 'ধাক্কা ও ভয়াবহ' তরঙ্গ পাঠিয়েছে"। নির্বাসিত ইরানী সাংবাদিক বেহরুজ বুচানি এই হামলার নিন্দা করেন এবং একে "বাক স্বাধীনতার উপর আক্রমণ" বলে অভিহিত করেন। একাধিক বিশ্ব নেতাও প্রকাশ্যে হামলার নিন্দা জানিয়ে বিবৃতি দিয়েছেন। ইরানের ইসলামপন্থী সংবাদমাধ্যমগুলো হামলার ঘটনার প্রশংসা করেছে। '
২০১৮-১৯ আইসিসি টি২০ বিশ্বকাপ এশিয়া বাছাইপর্ব
২০১৮-১৯ আইসিসি টি২০ বিশ্বকাপ এশিয়া বাছাইপর্ব একটি ক্রিকেট প্রতিযোগিতা যা ২০২০ আইসিসি টি২০ বিশ্বকাপ মূল প্রতিযোগিতার জন্য বাছাইপর্বের একটি অংশ।
আন্তর্জাতিক ক্রিকেট কাউন্সিল (আইসিসি) কর্তৃক ৬২টি দলকে নিয়ে ১২টি আঞ্চলিক বাছাইপর্ব অনুষ্ঠিত হয়। ২০১৮ সালেই পাঁচটি অঞ্চলের প্রতিযোগিতায়- আফ্রিকা (৩ গ্রুপ), আমেরিকার (২), এশিয়ার (২), পূর্ব এশিয়া প্রশান্ত মহাসাগরীয় (২) এবং ইউরোপ (৩) গ্রুপের খেলা সম্পন্ন হয়। সেরা ২৫টি দল নিয়ে ২০১৯ সালে শুরু হয় ৫টি অঞ্চলে আঞ্চলিক ফাইনাল, যেখানে সাতটি দল অগ্রসর হবে ২০১৯ আইসিসি টি২০ বিশ্বকাপ বাছাইপর্ব খেলায়, সাথে থাকবে আইসিসি টি২০আই চ্যাম্পিয়নশীপ এর র‍্যাংকিং এ থাকা সর্বনিম্ন ছয়টি দল।
এশিয়ার প্রথম উপ-আঞ্চলিক বাছাইপর্বের খেলাটি অনুষ্ঠিত হয় ২২ থেক ২৭ এপ্রিল ২০১৮, কুয়েতে। দ্বিতীয় উপ-আঞ্চলিক বাছাইপর্ব খেলাটি অনুষ্ঠিত হয় ৩ থেকে ১২ অক্টোবর ২০১৮ মালয়েশিয়াতে। উভয় গ্রুপ থেকে সেরা তিনটি দল অগ্রসর হবে আঞ্চলিক ফাইনাল প্রতিযোগিতায়। যেখানে নির্ধারণ করা হবে ২০১৯ আইসিসি টি২০ বিশ্বকাপ বাছাইপর্বএর জন্য এশিয়ার দুইটি দল।
এপ্রিল ২০১৮তে আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারি ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর আঞ্চলিক ফাইনাল এবং বাছাইপর্বের অনুষ্ঠিত সকল খেলা হবে টুয়েন্টি২০ আন্তর্জাতিক (টি২০আই) মর্যাদা সম্পন্ন।
পশ্চিম উপ-আঞ্চলিক গ্রুপ থেকে সংযুক্ত আরব আমিরাত প্রথম দল হিসাবে আঞ্চলিক ফাইনালের যোগ্যতা অর্জন করে। তার সাথে যোগ দেয় কাতার এবং কুয়েত। পূর্ব উপ-আঞ্চলিক গ্রুপ থেকে নেপাল, সিঙ্গাপুর এবং মালয়েশিয়া আঞ্চলিক ফাইনালের যোগ্যতা অর্জন করে।  অতঃপর, ২০১৯ এর মার্চে আইসিসি ঘোষণা করে যে, সংযুক্ত আরব আমিরাত চূড়ান্ত বাছাইপ্রতিযোগিতার আয়োজন করবে। পরবর্তীতে একই মাসে আইসিসি সংযুক্ত আরব আমিরাতকে বাদ দিয়ে এশিয়া আঞ্চলিক ফাইনাল খেলার সময়সূচী প্রকাশ করে। আঞ্চলিক বাছাইপর্বের ফাইনাল থেকে যোগ্যতা অর্জনকারী দলের সংখ্যাও দুটি থেকে কমিয়ে একটিতে আনা হয়।
বর্তমানে আঞ্চলিক ফাইনাল খেলাটি জুলাই ২০১৯ এ সিঙ্গাপুরে অনুষ্ঠিত হয়।
পয়েন্ট টেবিল
(H) আয়োজক (Q) আঞ্চলিক ফাইনালে অগ্রসর।
তৃতীয় স্থান নির্ধারণী খেলায় সৌদি আরবকে হারিয়ে কুয়েত আঞ্চলিক ফাইনালে অগ্রসর হয়ে যায়।
(H) আয়োজক (Q) যোগ্যতা অর্জন করেছে। পশ্চিম উপ-আঞ্চলিক খেলার মতো এখানে সেরা-৩ নির্বাচনের জন্য তৃতীয় স্থান নির্ধারণী খেলা নেই। লীগ পর্যায়ের ক্রম থেকেই তৃতীয় স্থানকে বিবেচনা করা হবে।
আঞ্চলিক ফাইনাল
আঞ্চলিক ফাইনাল খেলাটি সিঙ্গাপুরে ২২ থেকে ২৮ জুলাই ২০১৯ অনুষ্ঠিত হয়। প্রতিযোগিতার শেষ খেলাটি অনুষ্ঠিত হয় নেপাল এবং প্রতিযোগিতার আয়োজক সিঙ্গাপুরের মধ্যে এবং উক্ত খেলার বিজয়ীই ২০১৯ আইসিসি টি২০ বিশ্বকাপ বাছাইপর্ব খেলার যোগ্যতা অর্জন করে।  কুয়েতী খেলোয়াড় মোহাম্মদ কাশিফ প্রতিযোগিতার ফাইনাল পর্যন্ত ১৪৩ রান নিয়ে শীর্ষে থাকায় প্রতিযোগিতার সেরা খেলোয়াড় নির্বাচিত হয়।
আরকানস’ নদী
থাম্ব|আরকানস নদী আরকানস' নদী (Arkansas River) পশ্চিমাঞ্চলীয় মার্কিন যুক্তরাষ্ট্রের একটি নদী। এটি মিসিসিপি নদীর একটি প্রধান উপনদী। এর দৈর্ঘ প্রায় ১৪৬৯ মাইল (২৩৬৪ কিমি), এটি মার্কিন যুক্তরাষ্ট্রের ষষ্ঠ দীর্ঘতম নদী। নদীটি কলরাডো অঙ্গরাজ্যের মধ্যভাগে রকি পর্বতমালার সাওয়াচ পর্বতশ্রেণীতে সমুদ্র সমতল থেকে ৪২৭০ মিটার উঁচুতে উৎপত্তি লাভ করেছে। এরপর এটি মোটামুটি পূর্ব দিকে শিলাস্তর ও রয়াল জর্জ গিরিখাতের উপর দিয়ে খরস্রোতে প্রবাহিত হয়ে ক্যানসাস অঙ্গরাজ্যের সমভূমিতে এসে প্রশস্ত আকার ধারণ করেছে। ওকলাহোমা অঙ্গরাজ্যে প্রবেশ করার পর নদীটিতে সিমারোন ও ক্যানাডিয়ান উপনদীর পানি এসে মিলিত হয়েছে। ক্যানসাসে উত্তরমুখী একটি বাঁক ছাড়া নদীটি মূলত দক্ষিণ-পূর্ব দিকেই প্রবাহিত হয়ে আর্কানস' অঙ্গরাজ্যের আর্কানস' শহরের কাছে মিসিসিপি নদীর সাথে মিলিত হয়েছে। আরকানস' নদীর পানির উচ্চতা অত্যন্ত অসম প্রকৃতির। পানি সেচ, বন্যা নিয়ন্ত্রণ এবং জলবিদ্যুৎ উৎপাদনের লক্ষ্যে এর উপর অনেকগুলি বাঁধ নির্মাণ করা হয়েছে। এদের মধ্যে কলরাডোর দক্ষিণ-পূর্ব অংশে ১৯৪৮ সালে নির্মিত জন মার্টিন বাঁধটি অন্যতম। ১৯৭০-এর দশকে আর্কানস' নদী পরিবহন ব্যবস্থা নামের প্রকল্পটি সমাপ্ত হলে নদীটি টালসা, ওকলাহোমা পর্যন্ত নাব্য হয়।
শাকির আল-শুজা
শাকির আল-শুজা আল-আলিয়ান (Shaker Al-Shujaa; জন্ম: ২ আগস্ট ১৯৭২; শাকির আল-শুজা নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল নাসর এবং সৌদি আরব জাতীয় ফুটবল দলের হয়ে একজন গোলরক্ষক হিসেবে খেলেছেন।
বিপরীতকামী-স্বাভাবিকতা
বিপরীতকামী স্বাভাবিকতা বা হেটারোনরম্যাটিভিটি (Heteronormativity) হল একটি বিশ্বাস যেখানে বলা হয় মানুষ নারী ও পুরুষ হিসেবে স্বতন্ত্র ও পূর্ণাঙ্গ লিঙ্গীয় বৈশিষ্ট্য নিয়ে নিজ নিজ জীবনে সমাজনির্দিষ্ট ভূমিকা পালন করতে বাধ্য। এটি সুনিশ্চিতভাবে দাবি করে যে, বিপরীতকামিতাই হল একমাত্র স্বাভাবিক যৌন প্রবৃত্তি এবং আরও দাবি করে যে, যৌন ও বৈবাহিক সম্পর্ক শুধুমাত্র বিপরীত লিঙ্গের দুজন মানুষের মধ্যেই সামঞ্জস্যপূর্ণ। প্রসঙ্গত, বিপরীতকামী স্বাভাবিকতা এমন একটি দৃষ্টিভঙ্গি যা মানব প্রজাতির জৈবিক লিঙ্গ, যৌনতা যৌন পরিচয় ও যৌন ভূমিকার মাঝে পারস্পারিক সম্পর্ককে অধিক গুরুত্ব দেয়। বিপরীতকামবাদ এবং সমকামভীতির সঙ্গে প্রায়শই এর সম্পর্ক পাওয়া যায়।
মাররি মসজিদ
মাররি মসজিদ অস্ট্রেলিয়ার দক্ষিণ অস্ট্রেলিয়ার মাররিতে অবস্থিত একটি মসজিদ।
ইতিহাস
মসজিদটি (কিছু সূত্র 1861 প্রথম দিকে নির্দেশ করে), দক্ষিণ অস্ট্রেলিয়ান আফগান সম্প্রদায় তৈরি করেন। এই "আফগান" সাধারণত তৎকালীন ব্রিটিশ ভারত থেকে মুসলমান ছিল, যদিও কিছু আফগানিস্তান এবং মধ্যপ্রাচ্য থেকে এসেছিল। তারা এই অঞ্চলে উট চালক এবং প্রজননকারী হিসাবে কাজ করেছিল। পরিসংখ্যান একটি অনুমান ইঙ্গিত করে যে ১৯৩০ এর দশকে গাড়ি এবং ট্রেন দ্বারা অতিক্রম না করা পর্যন্ত ৩,০০০ "ঘান" এই ধরনের কাজের সাথে জড়িত ছিল।
মসজিদটি বানিয়েছেন উট পালক আব্দুল কাদির, ওয়াঙ্গামান্না স্টেশনের মালিক। আরেকজন উট চালক মোল্লা আসিম খান বিংশ শতাব্দীর প্রথম দিকে মাররি মসজিদের ইমাম হন। ১৯১০ সালের দিকে উত্তরাঞ্চলপরিত্যক্ত হওয়ার আগে এই শহরে কিছু সময়ের জন্য দুটি মসজিদ ছিল। আরেকটি প্রতিবেদন ইঙ্গিত করে যে ১৯৫৬ সালে তার বয়স্ক তত্ত্বাবধায়ক সাইয়্যেড গুলামদিন ইচ্ছাকৃতভাবে একটি মসজিদ ভেঙ্গে ফেলেন, যিনি আর এটি রক্ষণাবেক্ষণ করতে পারেননি।
২০০৩ সাল পর্যন্ত, একটি সূত্র থেকে জানা যায় যে মাররিতে আফগানদের বংশধররা মসজিদটি পুনরায় নির্মাণ করেছে। যাইহোক, অস্ট্রেলীয় এবং দক্ষিণ অস্ট্রেলীয় সরকারের অর্থায়নে একটি ঐতিহ্য জরিপ এবং যা এপ্রিল ২০০১ থেকে জুন ২০০২ পর্যন্ত পরিচালিত হয়েছিল তা প্রকাশ করে যে মসজিদটি আর প্রস্তুত মাঠ এবং পোস্ট স্টাব এলাকা ছাড়া আর বিদ্যমান নয়, এবং নিকটবর্তী উটের জন্য একটি এনক্লোজারের অবশিষ্টাংশ। ২০০২ সালে প্রকাশিত হেরিটেজ জরিপের প্রতিবেদনে বলা হয়েছে যে মারি টাউনশিপের মধ্যে একটি "রেপ্লিকা মসজিদ" তৈরি করা হয়েছে।  ২০১৮ সালে প্রকাশিত একটি পর্যটন মানচিত্রে দেখা যাচ্ছে যে শহরের মধ্য দিয়ে যাওয়া প্রাক্তন মধ্য অস্ট্রেলিয়া রেলওয়ের প্রান্তিককরণের মধ্যে অবস্থিত "আফগান ক্যামেলিয়ার পার্ক" (সিক) নামে একটি পার্কের মধ্যে একটি মসজিদ রয়েছে।
ইন্ডিয়া ফার্স্ট
ইন্ডিয়া ফার্স্ট হল ভুবনেশ্বর, ওড়িশা থেকে প্রকাশিত একটি ইংরেজি ভাষার সংবাদ। সংবাদ সাপ্তাহিকটি ২০০৪ সালে সাংবাদিক সৌরভ মিশ্র, সত্য নায়ক, শুভঙ্কর বেহেরা ব্যবসায়ী ব্যক্তি সঞ্জয় হান্স দ্বারা প্রচারিত হয়েছিল। উদ্যোক্তা ইংলিশ পাবলিকেশন্স সফল প্রবর্তনের এক বছরের মধ্যে মিশ্র, নায়ক এবং বেহেরা উদ্যোগটি ছেড়ে দেন।
সাই ভাজি
সাই ভাজি (سائي ڀاڄي) হল একটি সিন্ধি নিরামিষ তরকারি, যেটি তৈরি করা হয় ডাল (মসুর), পালং (পালং শাক) এবং অন্যান্য সবজি দিয়ে। এটি স্থানীয় রন্ধনপ্রণালীর একটি প্রধান অংশ গঠন করে এবং বিভিন্ন সবুজ শাকের মিশ্রণের কারণে এটি পুষ্টির একটি সমৃদ্ধ উৎস হিসেবে বিবেচিত হয়।
এটি একটি স্বাস্থ্যকর খাদ্য এবং ভারত, পাকিস্তান এবং সিন্ধি প্রবাসীদের মধ্যে এটি একটি জনপ্রিয় পারিবারিক খাবার। এটি পুষ্টিকরের সঙ্গে সুষম খাদ্যও বটে। সঠিক পরিমাণে মশলা দিয়ে এবং ঘি বা তেল ও রসুনের সাথে রান্না করে এটি তৈরি হয়। এই খাবারটি নিজেই একটি সম্পূর্ণ খাবার অথবা একে রুটি বা ভাতের সাথে পরিবেশন করা যেতে পারে।
উৎস
সিন্ধি ভাষার দুটি শব্দ থেকে তরকারির নামটি এসেছে বলে বলা হয়: সাই শব্দের অর্থ "সবুজ" এবং ভাজি অর্থ "সবজি", অর্থাৎ এই তরকারি রান্না করতে ব্যবহৃত উপাদানগুলি নামের মাধ্যমে বোঝানো হয়। সাই ভাজি সারা গ্রীষ্ম এবং শীতকালে যথাক্রমে রাত ও দিনের খাবার হিসাবে খাওয়া হয়। স্বাস্থ্যকর খাদ্য হিসেবে এটির পুষ্টিগুণ এবং প্রস্তুতির সরলতার কারণে এটিকে সকলেই পছন্দ করে। অভ্যন্তরস্থ সিন্ধুর শুষ্ক অঞ্চলে, মরসুমি শাকসবজি শুকানো হয় এবং সারা বছর ধরে রান্নার উদ্দেশ্যে মজুত করা হয়।
উপাদান এবং প্রস্তুতি
সাই ভাজিতে ব্যবহৃত প্রধান উপাদানগুলির মধ্যে রয়েছে ছোট করে কাটা পালং শাক, সেইসাথে অল্প পরিমাণে মেথি, দিল এবং গোঙ্গুরা পাতা। ধুয়ে শুকনো করা করা ডালের (সাধারণত ছোলা বা মুগ) সঙ্গে সবুজ শাকগুলিকে মিশিয়ে রান্নার তেল বা ঘিয়ের সাহায্যে রান্না করা হয়।
রান্নায় যোগ করা অন্যান্য উপাদানগুলির মধ্যে রয়েছে জিরা, আদা ও রসুন, কাটা পেঁয়াজ ও টমেটো, জল, লবণ, কাঁচা লঙ্কা, হলুদ ও ধনে গুঁড়ো, লাল লঙ্কার গুঁড়া, বেগুন এবং আলু। ব্যবহৃত মশলার মাত্রা সাধারণত হালকা হয়। রান্না করার পর তরকারিটির একটি মসৃণ এবং মাখন সদৃশ চেহারা হয়।
পরিবেশন
সাই ভাজি বাসমতী চালের ভাত বা রুটির সাথে পরিবেশন করা যেতে পারে যেমন ডালপুরি। একটি জনপ্রিয় পরিবেশন সংমিশ্রণ হল খিচুড়ি ও সাই ভাজি।
কলাম্বিয়া গ্রাফোফোন কোম্পানি
কলাম্বিয়া গ্র্যাফোফোন কোম্পানি (Columbia Graphophone Company) যুক্তরাজ্যের প্রথম দিককার গ্রামোফোন কোম্পানিগুলির একটি। কলাম্বিয়া রেকর্ডস হিসেবে, এটি ১৯৫০ এবং ১৯৬০-এর দশকের মধ্যে একটি সফল লেবেল হয়ে ওঠে, কিন্তু অবশেষে নতুন তৈরি ইএমআই রেকর্ডস দ্বারা প্রতিস্থাপিত হয়, ইএমআই লেবেলের একত্রীকরণের একটি অংশ হিসেবে। পরিবর্তিতে ২০১৩ সালে এটি ওয়ার্নার মিউজিক গ্রুপের পার্লোফোন রেকর্ডসের একক হিসেবে নিবিষ্ট হয়েছিল।
একলা আকাশ
একলা আকাশ ছায়াছবি ২০১৩ সালের সন্দীপন রায় পরিচালিত ভারতীয় বাংলা চলচ্চিত্র। এই ছবির প্রধান অভিনেতা হলেন পরমব্রত চ্যাটার্জী ।
গল্প সারাংশ
ইহাই সত্য
একলা আকাশ প্রেম, হতাশা, বেইমানী এবং সাধারণভাবে একটি ট্র্যাজেডির গল্প। এটি অল্পবয়সী দম্পতি, অরিজিৎ এবং নিশার মধ্যে ঝামেলা বিয়ের বিষয়টি নিয়ে সাজানো হয়েছে। উচ্চাভিলাষী দম্পতি তাদের সম্পর্কের এমন একটি পর্যায়ে পৌঁছেছে, যেখান থেকে আর ফিরে আসে না। তাই তারা একে অপরের সাথেই চলতে থাকে এবং তাদের সন্তানেরও জন্ম হয়। মূলত তার সহকর্মীর সাথে সম্পর্ক ছিল বলেই অরিজিতের বেইমানিটির মূল কারণ। চলচ্চিত্র পরিচালক এবং চলচ্চিত্র তারকা বানাতে চান, তার পরামর্শদাতা এসআর এর সাথে নিশার বিশেষ সম্পর্ক নিয়েও অরিজিতের প্রশ্ন রয়েছে। অবশেষে তাকে একটি তারকা বানান, তবে সেটি আরও খারাপ করে তোলে তাদের কে।
চলচ্চিত্রটি একটি অত্যন্ত নাটকীয় এবং বেশিরভাগ মানুষের জন্য হতাশাজনক মনে হতে পারে। এমনকি আপনি অরিজিৎকে ঘৃণা করতে পারেন।, তবে শেষ পর্যন্ত এই রাগ হ্রাস পায়, কারণ তিনি সত্যিকারের ভালোবাসার অর্থ, একটি পরিবারের, যা তার পিতার মতো হতে পারে এবং তার জীবন নিয়ে এখন পর্যন্ত কী করেছিলেন তা বোঝে। যদিও সম্পর্কটি চৌরাস্তাতে রয়েছে, তবুও দুজনেই নিজের ভুল বুঝতে পেরে, একে অপরের কাছে ফিরে আসে। তবে তখন অনেক দেরি হয়ে যায় তাদের। তাদের একমাত্র সন্তানকে ফুসফুসজনিত অসুস্থতায় হারানোর ব্যয়ে সবকিছু ঘটে। এই মর্মান্তিক পরিণতি সম্ভবত চলচ্চিত্রটির নাটককে আরও উজ্জ্বল করে এবং এটি দেখার মতো করে তোলে যা সম্ভবত এতটা প্রাথমিকভাবে ছিল না। গৌতম ঘোষ এসআর, নিশা'র পরামর্শদাতা হিসাবে খুব আকর্ষণীয় ভূমিকা পালন করেছেন। যিনি কেবল তার প্রোটিজে প্রতিভা দেখেন এবং সেই সম্পর্কের মধ্যে এটিই রয়েছে। একটি পরামর্শদাতা এবং তার প্রোটিজের মধ্যে দুজনের মধ্যে প্রেম এবং স্নেহ রয়েছে, অন্য কিছুই নয়, যা ভুল ধারণ ছিল। তিনি উত্তর কলকাতার পরিবারের একজন খুশি গো ভাগ্যবান বংশধর, যিনি নিজেই আক্ষরিক অর্থেই একটি প্রশস্ত মঞ্চে অবস্থান করেন এবং অবশেষে দিশার স্কুলের গানের শিক্ষক হিসাবে দার্জিলিংয়ে গেলে তিনি শান্তি পান। ফিল্মটি আবার প্রমাণ করে যে আপনি যতই বিষয় নিয়েও পড়ে না কেন স্বামী এবং স্ত্রীর মধ্যে প্রেমের কোনও কিছুই প্রতিস্থাপন করতে পারে না। কারণ এটি কোথাও লাইনটি নিরপেক্ষ এবং খালি এবং এতে কোনও স্থায়ী মূল্য বা অনুভূতি নেই। তবে, আপনি যদি খুব দেরি করে জিনিসগুলি বুঝতে পারেন, তবে জিনিসগুলি এই ফিল্মের মতো করুণ হতে পারে সেটাই বুঝিয়েছেন পরিচালক ।
ইসওয়াতিনিতে শিশুশ্রম
ইসওয়াতিনিতে শিশুশ্রম হচ্ছে বিতর্কিত বিষয়। এটা সে দেশের জনসংখ্যার একটি বড় অংশকে প্রভাবিত করে। মানবাধিকারের উদ্বেগ হিসেবে শিশুশ্রমকে প্রায়শই দেখা হয়। কারণ এটি শৈশব, সম্ভাবনা ও মর্যাদা থেকে শিশুদের বঞ্চিত করে। এটি শারীরিক ও মানসিক বিকাশের জন্য ক্ষতিকরও বটে। এ রকম সংজ্ঞা আন্তর্জাতিক শ্রম সংস্থা (আইএলও) দ্বারা করা হয়েছে। শিশুশ্রম ক্ষতিকারক হওয়ার কারণ হলো, এটি শিশুর স্কুলে যাওয়া বা শিক্ষা গ্রহণের ক্ষমতাকে সীমাবদ্ধ করে। আইএলও স্বীকৃতি দেয় যে, সব ধরনের কর্ম শিশুর জন্য ক্ষতিকারক নয়। এই নিবন্ধটি শিশুশ্রমের ধরনকে ফোকাস করে যা সাধারণভাবে শ্রমে জড়িত শিশুর জন্য ক্ষতিকর হিসেবে গৃহীত হয়।
উৎপত্তি
১৯৪১ থেকে ১৯৪৭ সালের মধ্যে ঔপনিবেশিক সময়কালে ব্রিটিশ সরকার ইসওয়াতিনীতে শিশুশ্রম নিয়ন্ত্রণে গুরুত্বপূর্ণ ভূমিকা পালন করে। সোয়াজি শ্রম ইতিহাসের পূর্বে ঔপনিবেশিক আমলে শিশুদের শ্রমশিল্পে যে অবদান রেখেছিল তা স্বীকার করতে ব্যর্থ হয়। সম্ভবত এর কারণ ছিল শিশুদের তাদের পিতামাতার জন্য অতিরিক্ত হিসাবে দেখা হত না বরং ব্যক্তি হিসাবে দেখা হত। সাধারণত প্রথমে শিশুরা বিনাবেতনে শ্রম করত, কিন্তু ১৯৩০-এর দশকের শুরুতে পরিশোধিত শ্রম আরও সাধারণ হয়ে ওঠে। আজকের মতো কৃষি ও চাষাবাদ শিশুশ্রমের অন্যতম বড় খাত ছিল।
জনসংখ্যাতাত্ত্বিক
ইসওয়াতিনীর অনেক শিশু কঠোর কাজের অবস্থার শিকার হয়ে মানব পাচারের শিকার হয়। ইসওয়াতিনী সরকার শিশুশ্রম কমানোর প্রচেষ্টা সত্ত্বেও মানব পাচারের শিকার শিশুরা ঐতিহাসিকভাবে শিশুশ্রমের সবচেয়ে গুরুতর কাজ করেছে। এতিমরাও সস্তা যৌনশ্রমের মাধ্যমে এইডসের মতো মারাত্মক ব্যধিতে শোষিত হওয়ার ঝুঁকিতে রয়েছে। ২০০৬ সালে এসওয়াতিনীর যৌন ব্যবসায় নিযুক্ত সমস্ত শিশুর অর্ধেকই অনাথ ছিল।
কারণসমূহ
শিশুশ্রমের অন্যতম সাধারণ নির্ধারক হলো দারিদ্র্য তা। ২০০৬ সালের হিসাবে সোয়াজির ৬৯% মানুষ দারিদ্র্যের মধ্যে বাস করছিল। যেহেতু শিশুশ্রম স্কুলে পড়ার ক্ষেত্রে হস্তক্ষেপ করে, তাই একজন ব্যক্তির ক্ষেত্রে দারিদ্র্য থেকে মুক্তি পাওয়ার ক্ষমতা উল্লেখযোগ্যভাবে হ্রাস পায়। এই দরিদ্রতা, দারিদ্র বংশানুক্রমে শিশু-শ্রমের ফাঁদ তৈরি করে। কেননা দরিদ্র পরিবারে দরিদ্র শিশুই জন্ম নেয়, আর এ প্রজন্মও শিশুশ্রমে বাধ্য হয়, ফলে তাদের পরিবার দারিদ্র্যের মধ্যে চলমান থাকে। বিশেষ করে পরিবহন খরচ বেশির কারণে অনেক আফ্রিকান দেশে দরিদ্র শিশুরা স্কুলে যেতে পারে না। “ইসওয়াতিনী এইডস সাপোর্ট অর্গানাইজেশনের (ইএএসও)” চেয়ারম্যান হ্যানি ডালামিনির মতে, "বর্ধিত পরিবার ব্যবস্থা ভেঙে পড়ছে এবং এতিমদের দেখাশোনা করার জন্য কেউ নেই," অর্থাৎ "পনেরো বছর বয়সী শিশুরা পরিবারের জন্য দায়ী।" ইসওয়াতিনী একটি নিম্ন মধ্যম আয়ের দেশ। সম্পদের ব্যাপক অসম বন্টনের কারণে এখনে চরম দারিদ্র্য অবস্থা বিদ্যমান রয়েছে। মোট জনসংখ্যার ১০% ধনীরা দেশের সম্পদের প্রায় অর্ধেক নিয়ন্ত্রণ করে। আর নিম্ন আয়ের ৪৩% লোক দীর্ঘস্থায়ী দারিদ্র্যের মধ্যে বসবাস করে। ১৯৯৯ সালে ইউনিসেফ এক জরিপে দেখেছিল যে ইসওয়াতিনীর অনেক শিশু পারিবারিক অভাব অনোটনের কারণে প্রাথমিকভাবে কাজ করতে গিয়েছিল। অনেক এতিম শিশু মৃত্যুর ঝুঁকিতে রয়েছে। আবার অনেক এতিম তাদের বাবা-মাকে এইডসে হারিয়েছে। বিশ্বের মধ্যে ইসওয়াতিনীতে এইচআইভি প্রাদুর্ভাবের হার সবচেয়ে বেশি, মোট জনসংখ্যার প্রায় এক চতুর্থাংশ এইচআইভিতে আক্রান্ত। একটি পরিবারের শিশুর সংখ্যা শিশুশ্রমের দুর্বলতাকে প্রভাবিত করে। যেহেতু একটি পরিবারের শিশুর সংখ্যা বৃদ্ধির সাথে সাথে  একজন শিশুর অনুভূত গুণ হ্রাস পায়। আর বড় পরিবার থেকে আসা শিশুদের সুরক্ষায় বাবা-মা এবং অন্যান্যরা কম উদ্বিগ্ন হয়। তাছাড়াও বড় পরিবারগুলির মধ্যে তাদের আয় এবং সম্পদ ভাগ করার জন্য আরও বেশি লোক থাকে, ফলস্বরূপ তাদের মধ্যে দারিদ্র্যের ঝুঁকি বেড়ে যায়।
নৈতিকতা নিয়ে বিতর্ক
যদিও ইসওয়াতিনীতে শিশুশ্রমকে সবসময় খারাপ দিক হিসাবে দেখা হয়। কারণ এটি কিশোর বয়সে মৃত্যুর হার বৃদ্ধির সাথে যুক্ত বলে প্রমাণিত হয়েছে। কেউ কেউ আবার যুক্তি দেন যে শিশুশ্রমকে নিষিদ্ধ করা উচিত নয়। উদাহরণস্বরূপ, একজন শিশুকে স্বেচ্ছায় একটি শ্রম চুক্তির স্বাক্ষর করার পরে কাজ করার অনুমতি দেওয়া উচিত? ইসওয়াতিনীতে ক্রমবর্ধমান দারিদ্র্যের কারণে শিশুদের কাজ করার প্রয়োজন হয়, বিশেষ করে গ্রামাঞ্চলে। এছাড়াও দেশের জনসংখ্যার ৬৬% লোক মৌলিক খাদ্য চাহিদা পূরণ করতে অক্ষম, তাই কখনও কখনও শিশুশ্রমই একটি পরিবারের একমাত্র সমাধান হতে পারে বলে তারা মত দেয়। আইএলও স্বীকৃতি দেয় যে, শিশুশ্রমের কিছু ধরন অনুমোদিত হতে পারে। আর সেটা হলো "শিশুশ্রম" ও "বিপজ্জনক কাজ" এর মধ্যে পার্থক্য তৈরি করে শিশুদের কাজে সুযোগ করে দেয়া। ২০১২ সালে সংস্থাটি রিপোর্ট করেছিল যে, বিশ্বব্যাপী পাঁচ থেকে সতেরো বছর বয়সী ১৬৮ মিলিয়ন শিশু শিশুশ্রমের শিকার হয়, যার মধ্যে ৮৫ মিলিয়ন বিপজ্জনক ক্ষেত্রে কাজ বলে মনে করা হয়।
কন্টিনেন্টাল প্রচেষ্টা
১৯৬৩ সালে আফ্রিকান ইউনিটি অর্গানাইজেশন (ওএইউ) গঠিত হয় এবং ১৯৬৮ সালে সংস্থাটি ইসওয়াতিনীতে কার্যক্রম শুরু করে। এ সংস্থার উদ্দেশ্য ছিল মানবাধিকারের তালিকায় একমত হওয়া এবং সেগুলোকে মহাদেশীয়ভাবে প্রয়োগ করা। এই সংস্থাটি ১৯৮১ সালে আফ্রিকান চার্টার অন হিউম্যান অ্যান্ড পিপলস রাইটস তৈরি করেছিল, যার মধ্যে শিশুদের সুরক্ষা সম্পর্কিত একটি নিবন্ধ ছিল। ২০০২ সালে “ওএইউ” এর স্থলে আফ্রিকান ইউনিয়ন (এইউ) প্রতিস্থাপিত হয়, যার দৃষ্টিভঙ্গি ছিল, "একটি সমন্বিত, সমৃদ্ধ ও শান্তিপূর্ণ আফ্রিকা গঠন করা, যা তার নিজস্ব নাগরিকদের দ্বারা পরিচালিত ও বৈশ্বিক অঙ্গনে একটি গতিশীল শক্তির প্রতিনিধিত্ব করবে।"
কর্মসংস্থান আইন ১৯৮০
এসওয়াতিনী সরকার শিশুশ্রম কমাতে বেশ কিছু স্বাধীন কর্মসূচী গ্রহণ করেছে। ১৯৮০ সালে কর্মসংস্থান আইন পাস করা হয়েছিল, যাতে শিশুদের কোনও শিল্প কাজের জন্য নিযুক্ত করা হবে না বলে বাধ্যতামূলক করা হয়েছিল। তবে যদি শিশুটি নিয়োগকর্তার সরাসরি পরিবারের সদস্য হয় অথবা কাজটি প্রাথমিকভাবে শিক্ষাগত হয়, তাহলে ভিন্ন কথা। কর্মসংস্থান আইনে একজন শিশুকে ১৫ বছরের কম বয়সী ব্যক্তি হিসাবে সংজ্ঞায়িত করা হয়। অ-শিল্প ক্ষেত্রে শিশুশ্রমিকদের জন্য আইনটিতে বলা হয় যে, স্কুলের সময় বা রাতের শিফটে বা দিনে ৬ ঘণ্টার বেশি বা সপ্তাহে ৩৩ ঘণ্টার জন্য অথবা এক ঘণ্টার বিরতি ছাড়াই একটানা চার ঘণ্টারও বেশি সময় ধরে কাজ করা যাবে না বলে ঘোষণা করা হয়। তাছাড়াও উক্ত কর্মসংস্থান আইন "তরুণদের" নিয়োগের জন্য সীমাবদ্ধতার রূপরেখা দেয়, যা ১৫ বছরের বেশি বয়সী কিন্তু ১৮ বছরের কম বয়সীদের হিসাবে সংজ্ঞায়িত করা হয়। আবার শিক্ষাগত যোগ্যতার সীমাবদ্ধতার মান মূল ব্যতিক্রম বিষয় হিসেবে ধরা হয় এবং শিক্ষানবিশ বা বৃত্তিমূলক প্রশিক্ষণের ক্ষেত্রে তা মন্ত্রী কর্তৃক অনুমোদিত হতে পারে বলে শর্ত করা হয়। শিশু ও যুবক উভয়কেই ভূগর্ভস্থ কাজ, অ্যালকোহল বিক্রির সাথে জড়িত অথবা তাদের শারীরিক বা মানসিক সুস্থতার জন্য বিপজ্জনক হতে পারে এমন কাজ থেকে নিষিদ্ধ করা হয়। থাম্ব|শিশুশ্রমের একটি পরিণতি হলো এটি শিশুদের শিক্ষা গ্রহণে বাধা দেয়
রিক্লিসা প্রকল্প
২০০৪ সালে দক্ষিণ আফ্রিকা, বতসোয়ানা, লেসোথো, নামিবিয়া এবং এসওয়াতিনীতে রিক্লিসা (রিডাকসিন এক্সপ্লোইটেটিভ চাইল্ড লেবার ইন সাউথ আফ্রিকা) প্রকল্প চালু করা হয়েছিল। ইতিমধ্যে শ্রমের সাথে জড়িত শোষণমূলক ও ঝুঁকিপূর্ণ উভয় কাজকে লক্ষ্য করে, প্রকল্পটি এসওয়াতিনীতে ২০০০ শিশুকে সমর্থন করেছিল। শিশুদের প্রাথমিক ও মাধ্যমিক বিদ্যালয়ে ভর্তির বিষয়টি নিশ্চিত করার পাশাপাশি প্রকল্পটি শোষিত শিশুশ্রম সম্পর্কে জনসচেতনতা বাড়াতে কাজ করেছে। প্রথম চার বছর, রিক্লিসা প্রকল্পটি খুলিসা ম্যানেজমেন্ট সার্ভিসের অর্থায়নে পরিচালিত হয়েছিল। আর এতে সোয়াজি সরকার শিশুদের সহায়তা অব্যাহত রাখার জন্য তহবিল গ্রহণ করেছে। ২০১৪ সালে, সোয়াজি সরকার অনাথ এবং বিভিন্ন দুর্বল শিশুদের সাহায্য হিসাবে স্কুলের ফি প্রদান করে এবং শিশুদের প্রাথমিক বিদ্যালয়ের চূড়ান্ত বছরের অর্থ প্রদানে সহায়তা করার পরিকল্পনা করে। যেহেতু ইসোয়াতিনীতে বাধ্যতামূলক শিক্ষার বয়স নেই, তাই এটি প্রয়োগ করা কঠিন ছিল। তবে তা  আংশিকভাবে সফল হয়েছিল।
অনুমোদন ও চুক্তি
ইসওয়াতিনী ২০০২ সালে আইএলও এর মিনিমাম এজ কনভেনশন (সি-১৩৮) এবং আইএলও এর শিশুশ্রম কনভেনশনের সবচেয়ে খারাপ অবস্থা (সি-১৮২) দ্বারা অনুমোদিত হয়। ইসওয়াতিনী ১৯৯২ সালে শিশু অধিকার ও কল্যাণ বিষয়ক আফ্রিকান সনদে স্বাক্ষর করেছে, কিন্তু এখনো তা অনুমোদন করেনি।
কৃষি
বিশ্বব্যাপী ৫৮.৬% শিশুশ্রমিক কৃষিতে কাজ করে। ইসওয়াতিনীতে দেশের ৮৪% দরিদ্র জনগোষ্ঠী গ্রামাঞ্চলে বাস করে এবং মোট জনসংখ্যার প্রায় তিন-চতুর্থাংশ বেঁচে থাকার জন্য জীবিকা নির্বাহের উপর নির্ভর করে। ফলস্বরূপ এসওয়াতিনীতে শিশুশ্রম কৃষির কাজে প্রাধান্য পায়। বিশেষ করে দেশের শীর্ষ তিনটি পণ্য হলো আখ, ভুট্টা, শিকড় ও কন্দ। ইসওয়াতিনীর কৃষি খাতের জন্য কাঠের পাল্প, সাইট্রাস, বিভিন্ন ফল, তুলা ও মাংস গুরুত্বপূর্ণ। শিশুশ্রমের অন্যতম মারাত্মক রূপ হিসেবে গবাদি পশুপালন বিবেচিত হয়, যা এক ধরনের কৃষি কাজ।
শিল্প
বিশ্বব্যাপী ৭.২% শিশুশ্রম কোম্পানীর চাকরীতে তৃতীয় সাধারণ বিষয় হয়। কোকা-কোলা ও ক্যাডবেরির মতো বেশ কয়েকটি আন্তর্জাতিক কোম্পানি এসওয়াতিনীতে বিনিয়োগ করে, সেখানে কারখানা তৈরি করে। সেখানে কয়লা ও হীরার খনি ঐতিহাসিকভাবে প্রধান শিল্প হয়েছে, কিন্তু ১৯৬০ সাল থেকে তাদের গুরুত্ব উল্লেখযোগ্যভাবে হ্রাস পেয়েছে। এছাড়াও এসওয়াতিনী পোশাক রপ্তানি করে, কিন্তু মানবাধিকার বিষয়ে উদ্বেগের কারণে দেশটি মার্কিন যুক্তরাষ্ট্রের ন্যায্য বাণিজ্য চুক্তি থেকে বাদ পড়লে ২০১৫ সালে হাজার হাজার টেক্সটাইল শ্রমিক তাদের চাকরি হারায়।
যৌন কাজ
বাণিজ্যিক যৌন শোষণ শিশুশ্রমের সবচেয়ে মারাত্মক রূপ, যার মধ্যে অনাথরা বিশেষভাবে দুর্বল। ইসওয়াতিনীতে যৌনকর্মে জড়িত অধিকাংশ শিশু তাদের জন্মস্থান থেকে দূরে থাকে। অল্পবয়সী মেয়েদের দক্ষিণ আফ্রিকায় পাচার করা হয়, তারা খাবারের জন্য যৌন ব্যবসা করে। পতিতাবৃত্তির উচ্চ হার এবং অন্যান্য যৌন কাজ তাদের মাঝে সংক্রামক রোগ ছড়ায়, এসওয়াতিনীতে এইচআইভির সমস্যাকে স্থায়ী করে।
পর্যটন
বিংশ শতাব্দীর দ্বিতীয়ার্ধে এসওয়াতিনিতে অভ্যন্তরিন যুদ্ধ শেষে এবং আপেক্ষিক শান্তির অভাব থেকে পর্যটন শিল্প বেশ উপকৃত হয়েছিল। বিনোদনের জন্য পর্যটনকে চালু করা হয়েছিল। যদিও শিশুদের মাঝে মাঝে তাতে নিয়োগ দেয়া হয়েছিল এবং তাদের ঔতিহ্যবাহী পোশাক পরে পর্যটকদের সামনে উপস্থিত করা হত। উদাহরণস্বরূপ, পিগস পিকের নৈসর্গিক হাইওয়েতে শিশুরা সুন্দর পোশাক পরে পারিশ্রমিকের আশায় পর্যটকদের জন্য নৃত্য করে।
ধর্মদর্শন
ধর্মদর্শন হলো ধর্মীয় ঐতিহ্যের সাথে জড়িত কেন্দ্রীয় বিষয়বস্তু এবং ধারণার দার্শনিক চিন্তাভাবন। ধর্মদর্শন বিষয়ে দার্শনিক আলোচনা প্রাচীন কাল থেকেই হয় এবং দর্শনের এই বিষয় প্রাচীন গ্রন্থগুলিতেও পাওয়া যায়।
ধর্মদর্শন ধর্মীয় দর্শন থেকে আলাদা কারণ ধর্মদর্শন ধর্মীয় দর্শনের মত কোন নির্দিষ্ট ধর্মব্যবস্থার সমস্যাগুলোর পরীক্ষা নীরিক্ষা করে না, বরং ধর্মদর্শন ধর্মের সামগ্রিক প্রকৃতি নিয়েই বিভিন্ন আলোচনা করে। ধর্মদর্শনের পাঠ এমনভাবে গড়ে উঠেছে যাতে বিশ্বাসী ও অবিশ্বাসী উভয়েই নিরাবেগভাবে এই বিষয়ে পাঠ করতে পারে।
পূর্বালোচনা
দার্শনিক উইলিয়াম এল. রো ধর্মের দর্শনের সংজ্ঞা দেন এভাবেঃ “মৌলিক ধর্মীয় বিশ্বাস ও ধারণার সমালোচনামূলক পরীক্ষণ”। ধর্মের দর্শনের আওতায় যেসব বিষয়াদি পরেঃ ঈশ্বরের ব্যাপারে বিভিন্ন ধরনের বিশ্বাস, বিভিন্নরকমের ধর্মীয় অভিজ্ঞতা, বিজ্ঞান ও ধর্মের মধ্যকার সম্পর্ক, ভালো ও খারাপ – এর প্রকৃতি ও পরিসর এবং জন্ম, ইতিহাস ও মৃত্যুর ধর্মীয় ব্যাখ্যা। ধর্মীয় বাধ্যবাধকতার নৈতিক অর্থ, বিশ্বাসের এর সাথে যুক্তি, অভিজ্ঞতা আর ঐতিহ্যের সম্পর্ক; অলৌকিকতা, পবিত্র বাণী, বৈরাগ্যবাদ, ক্ষমতা আর পরিত্রাণ – এসব জিনিসও ধর্মের দর্শনের আওতায় পড়ে।
উনিশ শতক এর আগ পর্যন্ত ‘ধর্মের দর্শন’ শব্দটি পশ্চিমে ব্যবহার হয় নি। বেশিরভাগ পূর্বাধুনিক ও প্রথমদিককার আধুনিক দার্শনিক কাজসমূহ ধর্মীয় সারমর্ম ও ‘অ-ধর্মীয়’ দার্শনিক প্রশ্নসমূহের এক সংমিশ্রণ ছিল। উদাহরণস্বরূপ, এশিয়ায় হিন্দু উপনিষদ, দাওবাদ, কনফুসিয়াসবাদ আর বৌদ্ধধর্ম সংক্রান্ত কিতাবাদি ছিল। গ্রীক দর্শন, যেমন পিথাগোরাসবাদ, বৈরাগ্যদর্শন এর মধ্যে দেবতা সংক্রান্ত বিভিন্ন ধারণা ছিল, আর মধ্যযুগীয় দর্শন শক্তভাবে তিনটি ইব্রাহিমি এক ঈশ্বরবাদী ধর্ম দ্বারা প্রভাবিত। পশ্চিম বিশ্বে প্রথম দিককার আধুনিক দার্শনিকগণ যথা থমাস হোব্‌স, জন লক আর জর্জ বার্কিলি নানধরনের ইহজাগতিক বিষয়ের পাশাপাশি ধর্মীয় বিষয়াদি নিয়েও আলোচনা করেন।
ধর্মের দর্শন, ধর্মতত্ত্ব হতে এ দিক থেকে আলাদা যে, ধর্মতত্ত্বে “সমালোচনামূলক চিন্তাধারা ধর্মীয় বিশ্বাস এর উপর ভিত্তিকৃত”। আবার, “ধর্মতত্ত্ব কোন কর্তৃত্বশালীর উপর নির্ভর করে যে চিন্তাভাবনা, ভাবপ্রকাশ ও সাক্ষী হওয়ার ব্যাপার সমূহ নিয়ন্ত্রণ করে ... [যখন] দর্শন তার যুক্তিসমূহ ভিত্তি করে সময়হীন প্রমাণের উপর”।
প্রাচীন সেরামানের দার্শনিকগণ দ্বারা ধর্মের দর্শনের কিছু অংশকে অধিবিদ্যার অন্তর্ভুক্ত করা হচ্ছে। অ্যারিস্টটলের অধিবিদ্যায় অন্তহীন গতির জন্য মূল কারণ ছিল একটি অচালিত চালক, যে, প্রবৃত্তি বা চিন্তার ব্যবহার করে গতিকে গতিময় করে নিজে গতিশীল হওয়া ছাড়া। এই অচালিত চালক, অ্যারিস্টটল এর মতে, হলেন ঈশ্বর, যা ধর্মতত্ত্বের পড়ালেখার বিষয়বস্তু। যদিও দার্শনিকগণ একে ধর্মের দর্শনের অন্তর্ভুক্ত করে নিয়েছেন আর স্বাভাবিকভাবে একে পড়ালেখার আলাদা এক বিষয় হিসেবে দেখা হয়, তবু কিছু মানুষ, বিশেষ করে ক্যাথলিক দার্শনিকগণ দ্বারা এখনও একে অধিবিদ্যার অংশ হিসেবে দেখা হয়।
অধিবিদ্যার অংশ হিসেবে
ধর্মদর্শনের কিছু বিষয় প্রাচীন দর্শনের সময় থেকেই অধিবিদ্যার অংশ হিসেবে বিবেচিত হয়ে আসছে। এরিস্টোটলের মেটাফিজিক্স-এ শাশ্বত গতির পূর্বজ কারণ হিসেবে |"নিশ্চল চালক"-কে (unmoved mover) দায়ী করেছেন, যিনি আকাঙ্খার বা চিন্তার বস্তুর মত, নিজে না চালিত হয়ে অন্য বস্তুকে চালিত করে। এরিস্টোটলের মতে, ঈশ্বর ধর্মতত্ত্বে আলোচনার বিষয়। যাইহোক, আজ দার্শনিকগণ এই ঈশ্বর নিয়ে আলোচনার জন্য "ধর্মদর্শন" শব্দটি ব্যবহার করেন, এবং একে আলোচনার ভিন্ন ক্ষেত্র হিসেবে দেখা হয়। যদিও একে অনেকে, বিশেষ করে ক্যাথলিক দার্শনিকগণ অধিবিদ্যার মধ্যে ফেলেন।
সংগ্রাম (চলচ্চিত্র)
সংগ্রাম ২০১৪ সালের একটি ব্রিটিশ প্রণয়ধর্মী নাট্য চলচ্চিত্র যা পরিচালনা ও প্রযোজনা করেছেন মুনসুর আলী । এতে অভিনয় করেছেন অনুপম খের, এশিয়া আর্জেন্টো, আমান রেজা এবং দিলরুবা ইয়াসমিন রুহি, এবং সহশিল্পী হিসেবে আরমান পারভেজ মুরাদ ও অনন্ত হীরা । চলচ্চিত্রটিতে একজন ব্রিটিশ সাংবাদিকদের একজন প্রবীণ মুক্তিযোদ্ধার সাথে কথা বলা চিত্রিত করা হয়েছে যিনি একাত্তরের বাংলাদেশ মুক্তিযুদ্ধের লড়াইয়ের সময় তার অতীত, হিসাব, জড়িত হওয়া, ক্ষতি এবং লড়াইয়ের কথা প্রকাশ করেছেন।
কাহিনী
যুক্তরাজ্যে বর্তমান সময়ের পটভূমির বিপরীতে, চলচ্চিত্রটির কাহিনীটিতে একজন অসুস্থ ব্রিটিশ-বাংলাদেশী মুসলিম ব্যক্তি করিম উদ্দিনের (অনুপম খের) স্মরণ করা হয়েছে, তার হাসপাতালের মৃত্যুর সময় স্বাধীনতার যুদ্ধের সময়কার তার ভয়াবহ অভিজ্ঞতাগুলি স্মরণ করা এবং ভাগ করে নেওয়া লন্ডনের সাহসী ব্রিটিশ সাংবাদিক সারা (এশিয়া আর্জেন্টো) এর সাথে একটি সাক্ষাৎকারে।
গল্পটি যুদ্ধের ফ্ল্যাশব্যাক দৃশ্যের উপর দৃষ্টি নিবদ্ধ করেছেন এক তরুণ করিম (আমান রেজা) এর দৃষ্টিভঙ্গি থেকে, যিনি এক সুন্দরী যুবতী নারী আশা (দিলরুবা ইয়াসমিন রুহী) এর প্রেমে পড়েছেন। তার বিশ্ব তখন ছিন্নবিচ্ছিন্ন হয়ে যায় যখন তার শান্তিপূর্ণ গ্রামটিতে যুদ্ধ শুরু হয়ে যায়,তার বান্ধবী কে অপহরণ করা হয় ফলে সে তার বান্ধবীর কাছ থেকে আলাদা হয়ে যায় । নিরীহ বাংলাদেশি গণহত্যা ও অপহরণ শুরু হওয়ার পর তিনি মুক্তিযোদ্ধাদের একটি লুকায়িত দলে যোগ দিতে বাধ্য হন।
গণহত্যা, অপহরণ, ধর্ষণ, এবং অগ্নিসংযোগের এক ধ্বংসাত্মক ঘূর্ণি প্রবণতায় করিম নতুন চ্যালেঞ্জ এবং সিদ্ধান্তের মুখোমুখি হয়েছেন, তার দেশের সেবা করার চেষ্টা করেছেন, তার স্বাধীনতার জন্য লড়াই করেছেন এবং অবশেষে অনুসন্ধান ও বাঁচানোর আগে তার জীবনকে নষ্টকারী ব্যক্তির বিরুদ্ধে প্রতিশোধ চেয়েছেন । এভাবেই চলচ্চিত্রটি শেষ হয়।
গান
চলচ্চিত্রটির অ্যালবামে সাতটি গান রয়েছে যেগুলো ডঃ নশিদ কামাল, কোনা, আরমিন মুসা, নলোক বাবু, রাজু এবং জনিটা আহমেদ গেয়েছেন । গানগুলো সুর করেছেন আরমিন মূসা এবং পটভূমি সংগীত রচনা করেছেন ইমন সাহা।
১৮ মার্চ ২০১৪ তে বাংলাদেশে লেজার ভিশন একটি অ্যালবাম প্রকাশ করেছিল । অ্যালবামের একটি সম্পূর্ণ সংস্করণ জুন ২০১৪ এর পরে আন্তর্জাতিকভাবে ডিজিটাল ডাউনলোডের জন্য উপলব্ধ করা হয়েছিল।
মুক্তি
বাংলাদেশে চলচ্চিত্রটির শিরোনাম "সংগ্ৰাম"। চলচ্চিত্রটির উপশিরোনাম দেওয়া হয়েছে: স্ট্রাগল ফর লাভ অ্যান্ড সার্ভাইভাল- বাংলাদেশের একাত্তর এবং একাত্তরের গণহত্যা, ধর্ষণ ও যুদ্ধের সময়কার একটি প্রণয়ধর্মী নাট্য গল্পে সেট করা হয়েছে।
প্রতিক্রিয়া
চলচ্চিত্র পরিচালক মোরশেদুল ইসলাম বলেছেন, "ছবিতে জড়িত প্রত্যেকে যুদ্ধের পরের প্রজন্ম, তবুও তারা দুর্দান্ত অভিনয় করেছেন,এটি আসলেই একটি বড় বিষয়।"
দ্য হিন্দুর শিব সহায় সিংহ বলেছিলেন, "সংগ্ৰাম কলকাতা আন্তর্জাতিক চলচ্চিত্র উৎসবে দারুন প্রশংসা কুড়িয়েছিল।"
ডেইলি স্টারের জিয়া নাজমুল ইসলাম ছবিটি ২/৫ রেটিং দিয়েছিলেন এবং বলেছিলেন "মুনসুর আলী আন্তর্জাতিক দর্শকদের কাছে যে চূড়ান্ত বার্তাটি চেয়েছিলেন তা শেষ দৃশ্যের মাধ্যমে সফলভাবে পৌঁছে দেওয়া হয়েছিল - যা একাত্তরের গণহত্যা সম্ভবত সবচেয়ে অবহেলিত একটি সাম্প্রতিক সময়ে ঘটনা। "
অস্ট্রেলিয়া জাতীয় ক্রিকেট দলের অধিনায়কদের তালিকা
অত্র নিবন্ধটি আন্তর্জাতিক ক্রিকেট অঙ্গনে অস্ট্রেলিয়া ক্রিকেট দলের পুরুষ, মহিলা ও যুব অধিনায়কদের তালিকা যারা টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন।
১৮৭৭ সালে অস্ট্রেলিয়া দল প্রথম টেস্ট খেলায় অংশগ্রহণ করে। এরপর ১৯৭১ সালে প্রথমবারের মতো একদিনের আন্তর্জাতিকে অংশগ্রহণ করে। উভয় ক্ষেত্রেই তাদের প্রতিপক্ষ ছিল ইংল্যান্ড দল। দলটি ২০০৫ সালে নিউজিল্যান্ডের বিপক্ষে প্রথম টুয়েন্টি২০ আন্তর্জাতিকে প্রতিদ্বন্দ্বিতা করে। অস্ট্রেলিয়ান ক্রিকেট বোর্ড যা বর্তমানে ক্রিকেট অস্ট্রেলিয়া নামে পরিচিত সংস্থার মাধ্যমে আনুষ্ঠানিকভাবে আন্তর্জাতিক খেলা ও সফর আয়োজন করে।
কিন্তু ১৯৭০-এর দশকে ক্যারি প্যাকারের পরিচালনায় বিশ্ব সিরিজ ক্রিকেটে তৎকালীন শীর্ষস্থানীয় ক্রিকেটারগণ চুক্তিবদ্ধ হন ও তারা বিভিন্ন আন্তর্জাতিক দলের বিপক্ষে বেশ কয়েকটি সুপারটেস্টে অংশগ্রহণ করেছেন। তারপর ১৯৮০-এর মধ্যভাগে অস্ট্রেলিয়ার বিদ্রোহী দল দক্ষিণ আফ্রিকা সফর করে। ঐ সময়ে বর্ণবৈষম্যবাদের কারণে দক্ষিণ আফ্রিকাকে নিষিদ্ধ অবস্থায় রাখা হয়েছিল। ঐ দলগুলোর অধিনায়কদেরকেও তালিকায় অন্তর্ভুক্ত করা হয়েছে।
টেস্ট অধিনায়ক
অস্ট্রেলিয়া দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাদের তালিকা নিম্নরূপ। দলের সহঃ অধিনায়ক ও খেলা চলাকালীন অধিনায়কের দায়িত্বভার অর্পিত হয়েছে তাদেরকে এ তালিকায় রাখা হয়নি।
মন্তব্য:
একদিনের আন্তর্জাতিক অধিনায়ক
অস্ট্রেলিয়া দলের পক্ষে যারা কমপক্ষে একটি একদিনের আন্তর্জাতিকে অধিনায়কত্ব করেছেন তাদের তালিকা নিম্নরূপ।
মন্তব্য:
টুয়েন্টি২০ আন্তর্জাতিক অধিনায়ক
টুয়েন্টি২০ আন্তর্জাতিক ক্রিকেটে অস্ট্রেলিয়ার পক্ষে প্রথম অধিনায়কত্ব করেন রিকি পন্টিং। তার অনুপস্থিতিতে সহঃ অধিনায়ক অ্যাডাম গিলক্রিস্ট মাঝে-মধ্যে এ দায়িত্ব পালন করতেন। ডিসেম্বর, ২০০৭ সালে তরুণদের সুযোগ দিতে রিকি পন্টিং খেলোয়াড়ী জীবন থেকে অবসর নেন। দলে সহঃ অধিনায়ক গিলক্রিস্ট থাকা স্বত্ত্বেও ২৬-বছর বয়সী মাইকেল ক্লার্ককে অধিনায়কের দায়িত্বভার অর্পণ করা হয়। পন্টিং এ প্রসঙ্গে তাকে নিশ্চিতরূপেই প্রথম পছন্দের অধিনায়ক হিসেবে বর্ণনা করেন ও ক্লার্ক তাকে একবার অধিনায়কত্ব থেকে তাকে নামিয়েছিলেন বলে জানান। ২০০৭-০৮ মৌসুমের শেষদিকে গিলক্রিস্ট সকল স্তরের ক্রিকেট থেকে অবসর নিলে ক্লার্ক দলের নিয়মিত সহঃ অধিনায়কের দায়িত্ব পালন করেন। এরপর ক্যামেরন হোয়াইট দলের অধিনায়ক ছিলেন। কিন্তু ২০১১-১২ মৌসুমে ভারতের বিপক্ষে দুই খেলার টুয়েন্টি২০ সিরিজে তার কাছ থেকে জর্জ বেইলিকে অধিনায়ক মনোনীত করা হয়।
ওয়েলসের ইতিহাস
ওয়েলসের ইতিহাস শুরু, কয়েক হাজার বছর আগে এই অঞ্চলে মানুষ-এর আগমন দিয়ে।  হোমো সেপিয়েন্স-এর আবির্ভাব প্রায় ৩১,০০০ খ্রিস্টপূর্বাব্দে হলেও, কমপক্ষে ২,৩০,০০০ বছর আগে নিয়ান্ডারথালরা এখনকার ওয়েলস বা সাইমরুতে বাস করত। তবে, আধুনিক মানুষের নিয়মিত বসবাস শুরু হয় প্রায় ৯০০০ খ্রিস্টপূর্বের শেষ বরফ যুগ-এর পরে এবং ওয়েলসের মধ্য প্রস্তর যুগ, নব্য প্রস্তর যুগ এবং ব্রোঞ্জ যুগ-এর অনেক অবশেষ রয়েছে। লৌহ যুগ-এর সময় এই অঞ্চলটি ফোর্থ (নদী) মোহানা-র দক্ষিণের সমগ্র ব্রিটেনের মতোই সেল্টিক ব্রিটোনস এবং ব্রিটোনিক ভাষার আধিপত্য ছিল। রোমানরা, ৪৩ খ্রিস্টাব্দে শুরু করে ব্রিটেন জয়। ৪৮ খ্রিস্টাব্দে প্রথমে ডিসাঙ্গালি-এর বিরুদ্ধে এখনকার উত্তর-পূর্ব ওয়েলস, তারপর ৭৯ খ্রিস্টাব্দে অরডোভিসেসকে পরাজিত করে সমগ্র এলাকার উপর তাদের দখল হাসিল করে। রোমানরা ৫ম শতাব্দীতে অ্যাংলো-স্যাকসন আক্রমণ-এর দ্বার উন্মুক্ত করে, ব্রিটেন ত্যাগ করে চলে যায়। এরপরে ব্রিটোনিক ভাষা ও সংস্কৃতি বিচ্ছিন্ন হতে শুরু করে এবং বিভিন্ন স্বতন্ত্র দল গড়ে ওঠে। ওয়েলস জনগণ ছিল এই দলগুলির মধ্যে বৃহত্তম। একাদশ শতাব্দীর পরে সাধারণ টিকে থাকা অন্যান্য ব্রিটোনিক-ভাষী লোকেরা স্বাধীনভাবে পৃথক পৃথকভাবে আলোচিত হতে শুরু করে।
বর্তমান ওয়েলসে বেশ কয়েকটি রাজ্য গঠিত হয়েছিল রোমান উত্তর সময়কালের পরে। সবচেয়ে শক্তিশালী শাসক হিসাবে স্বীকৃত হয়েছিলেন ব্রিটোনদের রাজা (পরবর্তী কালে টাইওয়সোগ সাইমরু: নেতা বা প্রিন্স অফ ওয়েলস) এবং কিছু শাসক তাদের ওয়েলশ অঞ্চলগুলিতে এবং পশ্চিম ইংল্যান্ডে তাদের নিয়ন্ত্রণ বাড়িয়ে দিয়েছিলেন। তবে কেউই বেশি দিন ওয়েলসকে একত্রিত করতে সক্ষম হননি। আন্তঃ-সংগ্রাম এবং ইংরেজদের বাইরের চাপে এবং পরবর্তীকালের ইংল্যান্ডের নরম্যান বিজয়ীরা ওয়েলশ রাজ্যগুলিকে ধীরে ধীরে ইংরেজ মুকুটের আওতায় নিয়ে আসে। ১২৮২ সালে, লিওলিন এপ গ্রুফার্ড-এর মৃত্যুর ফলে ইংল্যান্ডের রাজা এডওয়ার্ড প্রথম, প্রিন্সিপালিটি অফ ওয়েলস-এর জয় হাসিল করেন, এবং এর পরে ইংরেজ রাজতন্ত্রের কাছে প্রত্যাশিত উত্তরাধিকারী "প্রিন্স অফ ওয়েলস" উপাধি লাভ করেন। ওয়েলশবাসী ইংরেজ শাসনের বিরুদ্ধে বেশ কয়েকটি বিদ্রোহ করেছিল। এর মধ্যে, শেষ উল্লেখযোগ্য হল ১৫ শতাব্দীর গোড়ার দিকে ওয়েন গ্লাইনডর পরিচালিত বিদ্রোহটি। ষোড়শ শতাব্দীতে হেনরি অষ্টম, ওয়েন টিউডর-এর বড় নাতি হিসাবে ওয়েলশ আহরণে নিজে ওয়েলস অ্যাক্টস-এর আইন পাস করেছিলেন যাতে ওয়েলসকে পুরোপুরি ইংল্যান্ড রাজ্য-র অন্তর্ভুক্ত করা যায়। ইংল্যান্ডের কর্তৃত্বাধীনে ওয়েলস ১৭০৭ সালে গ্রেট ব্রিটেন সাম্রাজ্য-র একটি অংশ এবং পরে ১৮০১ সালে যুক্তরাজ্যের অংশে পরিণত হয়। তবুও, প্রবল ইংরেজ আধিপত্য সত্ত্বেও ওয়েলসবাসী তাদের ভাষা ও সংস্কৃতি ধরে রেখেছে। ১৫৮৮ সালে উইলিয়াম মরগান কর্তৃক প্রথম সম্পূর্ণ বাইবেলের ওয়েলশ অনুবাদ অত্যন্ত তাৎপর্যপূর্ণ। এর ফলে সাহিত্যের ভাষা হিসাবে ওয়েলসের অবস্থান ব্যাপকভাব বৃদ্ধি পায়।
আঠারো শতকে দুটি পরিবর্তন, ওয়েলসকে প্রভাবিত করে। ওয়েলশ মেথোডিস্ট পুনর্জাগরণ-এর ফলে দেশটি ধর্মকে ক্রমবর্ধমানভাবে সংবিধানবাদী ও শিল্প বিপ্লব ঘটানোর পথে পরিচালিত করে। ব্রিটিশ সাম্রাজ্যর উত্থানের সময়, ১৯ শতাব্দীতে দক্ষিণপূর্ব ওয়েলসে, অভিজ্ঞ শিল্পায়ন এবং কয়লা ও লৌহ শিল্প-র ফলে জনসংখ্যায় নাটকীয় বৃদ্ধি ঘটে। প্রথম বিশ্বযুদ্ধে ওয়েলস একটি সম্পূর্ণ এবং ইচ্ছুক ভূমিকা পালন করে। দ্বিতীয় বিশ্বযুদ্ধের পরে ব্রিটিশ সাম্রাজ্যের সমাপ্তির সাথে সাথে ২০ শতাব্দীতে ওয়েলসের শিল্পগুলিও হ্রাস পেতে থাকে, যখন জাতীয়তাবাদী মনোভাব এবং স্ব-সিদ্ধান্তের প্রতি আগ্রহের উন্মেষ বাড়তে থাকে। ১৯২০ এর দশকে লেবার পার্টি প্রভাবশালী রাজনৈতিক শক্তি হিসাবে, লিবারেল পার্টি-র স্থান দখল করে নেয়। দ্বিতীয় বিশ্বযুদ্ধের সময় ওয়েলস, গ্রেট ব্রিটেন যুক্তরাজ্যের অন্যান্য অংশ উত্তর আয়ারল্যান্ড এবং মিত্র দেশগুলির পাশাপাশি যথেষ্ট বড় ভূমিকা পালন করেছিল। তার জেরে এর শহরগুলিতে নাজি ব্লিজ ব্যাপকভাবে বোমা হামলা চালায়। জাতীয়তাবাদী দল প্লেইড সাইমরু ১৯৬০ এর দশক থেকে গতি অর্জন করে। ১৯৯৭ সালে গণভোটে ওয়েলশ ভোটাররা সরকারী দায়িত্বের বিকেন্দ্রীকরণ-এর পক্ষে ওয়েলস জাতীয় সংসদ অনুমোদন করে (বর্তমানে সেনেড বা ওয়েলশ সংসদ) হিসাবে পরিচিত), যা ১৯৯৯ সালে প্রথম রূপ পায়।
প্রাগৈতিহাসিক ওয়েলস
আধুনিক ওয়েলসের সর্বাপেক্ষা পরিচিত প্রাচীন মানব অবশেষ হ'ল, একটি নিয়ান্ডারথাল চোয়াল। সেটি নর্থ ওয়েলস-এর এলউই নদী উপত্যকায় বোন্টনিউড প্যালিওলিথিক ক্ষেত্র-য় পাওয়া যায়। এর মালিক প্রায় ২,৩০,০০০ বছর আগে নিম্ন প্রস্তরযুগ-এ বাস করত। ১৮২৩ সালে সাউথ ওয়েলসের সাওয়ানসিয়া-য় গাওয়ার উপদ্বীপ-এর পাভিল্যান্ড চুনাপাথর-এর একটি গুহায় লাল গিরিমাটি রঞ্জিত একটি মানব কঙ্কাল, প্যাভিল্যান্ডের রেড লেডি আবিষ্কৃত হয়। এই নাম সত্ত্বেও, কঙ্কালটি আসলে এমন এক যুবকের, যে প্রায় ৩৩,০০০ বছর আগে উচ্চ প্রস্তরযুগ (পুরানো প্রস্তর যুগ)-এর শেষে বাস করত। এটি পশ্চিম ইউরোপের প্রাচীনতম আনুষ্ঠানিক সমাধিস্থল হিসাবে বিবেচিত হয়। সঙ্গে পাওয়া গেছে, একটি ম্যামথ-এর খুলি সহ হাতির দাঁত এবং সামুদ্রিক ঝিনুক-এর তৈরি গয়না।
শেষ বরফযুগে প্রায় ৮০০০ খ্রিস্টপূর্বে ওয়েলস মোটামুটি আজকের আকার লাভ করে এবং এখানের বাসিন্দা ছিল মধ্য প্রস্তরযুগ-এর শিকারী-সংগ্রহকারী মানুষ। এখন বিশ্বাস করা হয়, প্রায় ৪০০০ খ্রিস্টপূর্বে আদি কৃষক সম্প্রদায় এখানে নতুন প্রস্তরযুগ-এর সূচনা করে। এই সময়কালের অনেকগুলি প্রাগৈতিহাসিক সমাধি কক্ষ বিশেষত পাথরের টেবিল আর প্রস্তর সমাধিকক্ষ-র নির্মাণ চোখে পড়ে। এইসব প্রাগৈতিহাসিক সমাধিগুলির মধ্যে উল্লেখযোগ্য উদাহরণ রয়েছে অ্যাঙ্গলেসের ব্রায়ান সেলি ডিডু এবং বারক্লোদিয়াদ ওয়াই গ্যাওয়্যাস, পামব্রোকশায়ারের পেন্ট্রে ইফান এবং গ্ল্যামারগান উপত্যকায় টিঙ্কিনসউড বুরিয়াল চেম্বার।
ধাতব সরঞ্জামগুলি ওয়েলসে প্রায় ২৫০০ খ্রিস্টপূর্বে আবির্ভূত হয়েছে, প্রথমে তামা, পরে ব্রোঞ্জ। প্রাথমিক ব্রোঞ্জ যুগে-এর সময়কালে (খ্রিস্টপূর্ব ২৫০০–১৪০০) জলবায়ু বর্তমানের তুলনায় উষ্ণ ছিল বলে মনে করা হয়। কারণ এখনকার ভূখণ্ডে ঐ সময়ের অনেক অবশেষ রয়েগেছে। ব্রোঞ্জ যুগের শেষ পর্যায়ে (খ্রিস্টপূর্ব ১৪০০-৭৫০) আরও উন্নত ব্রোঞ্জ সরঞ্জামের বিকাশ দেখা যায়। ব্রোঞ্জ তৈরির জন্য বেশিরভাগ তামা সম্ভবত গ্রেট ওর্ম-এর তামা খনি থেকে এসেছিল। সেখানের প্রাগৈতিহাসিক খননটির বেশিরভাগ মধ্য ব্রোঞ্জ যুগের হয়ে থাকবে। রেডিওকার্বন ডেটিংও ওয়েলস গঠন-সংক্রান্ত সমর্থন দেখিয়েছে। ইতিহাসবিদ জন ডেভিস-এর ত্বত্ত বলে, খ্রিস্টপূর্ব ১২৫০ সালের পরে একটি ক্রমবর্ধমান জলবায়ুর কারণে (নিম্ন তাপমাত্রা এবং ভারী বৃষ্টিপাত) উত্পাদনশীল জমি রক্ষার প্রয়োজন হয়েছিল।